หุ้นปิดเช้าลบ 2.72 จุด
SET ปิดช่วงเช้าที่ระดับ 717.57 จุด ลดลง 2.72(-0.38%) มูลค่าการซื้อขาย 5,992.36 ล้านบาท
9 มี.ค. 2553

SET ปิดช่วงเช้าที่ระดับ 717.57 จุด ลดลง 2.72(-0.38%) มูลค่าการซื้อขาย 5,992.36 ล้านบาท
นักวิเคราะห์ฯเผยตลาดหุ้นไทยวันนี้ปรับตัวบวกได้เล็กน้อยในช่วงเวลาสั้นๆ หลังจากนั้นร่วงลงมาแกว่งตัวอยู่ในแดนลบเป็นส่วนใหญ่จากปัจจัยการเมืองกดดันต่อเนื่อง แม้ว่าตัวเลขนักลงทุนต่างชาติซื้อสุทธิติดต่อกัน 10 วันส่งผลดีต่อตลาดฯอย่างมาก แต่ยังต้องติดตามว่าแรงซื้อชะลอลงหรือไม่ โดยช่วงบ่ายให้แนวรับ 710 แนวต้าน 725 จุด
ตลาดหลักทรัพย์ปิดตลาดช่วงเช้าวันนี้ที่ระดับ 717.57 จุด ลดลง 2.72(-0.38%) มูลค่าการซื้อขาย 5,992.36 ล้านบาท          
การซื้อขายหุ้นวันนี้แกว่งตัวในกรอบแคบ แม้ยืนบวกได้แต่เป็นช่วงสั้นโดยขยับขึ้นแตะจุดสูงสุดของช่วงเช้าที่ 721.45 จุด ส่วนดัชนีจุดต่ำสุดที่ 716.60 จุด
นางสาวธีรดา ชาญยิ่งยงค์ ผู้ช่วยผู้อำนวยการฝ่ายวิจัย บล.ฟิลลิป(ประเทศไทย) กล่าวว่า ช่วงเช้านี้ตลาดหุ้นไทยแกว่งตัวในกรอบแคบ แม้ว่าจะยืนบวกได้บ้างแต่ก็เป็นแค่ช่วงสั้น ๆ เนื่องจากนักลงทุนเริ่มกลับมากังวลความเคลื่อนไหวทางการเมืองในประเทศมากขึ้น โดยเฉพาะการชุมนุมของกลุ่มเสื้อแดงสุดสัปดาห์นี้ที่อาจมีเหตุรุนแรง
ดังนั้น แนวโน้มตลาดหุ้นไทยวันนี้ มองว่าดัชนียังแกว่งตัวผันผวนมากทั้งในแดนบวกและลบ เพราะปัจจัยลบทางการเมืองจะกดดันบรรยากาศการลงทุนตลอดทั้งสัปดาห์ ขณะที่ทิศทางตลาดหุ้นในภูมิภาคยังทรงตัวไม่มีการเปลี่ยนแปลงมากนัก การซื้อขายจะเป็นอย่างนี้ต่อเนื่องในระยะนี้ 
อย่างไรก็ตาม ตลาดหุ้นไทยยังได้รับผลดีจากการที่นักลงทุนต่างชาติซื้อสุทธิต่อเนื่องเป็นวันที่ 10 ติดต่อกัน วันนี้คาดว่าต่างชาติยังน่าจะซื้อสุทธิอยู่ แต่อาจลดลงบ้าง ซึ่งประเด็นนี้ยังต้องติดตามว่าแรงซื้อของนักลงทุนต่างชาติจะชะลอลงหรือไม่ 
วันนี้ประเมินแนวรับที่ 710 จุด และแนวต้าน 720 จุด
          ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           UNIQ   มูลค่าการซื้อขาย 546.91  ล้านบาท ปิดที่  5.90  บาท ราคาไม่เปลี่ยนแปลง          CPF    มูลค่าการซื้อขาย 488.92  ล้านบาท ปิดที่  11.10 บาท ลดลง  0.20  บาท          PTT    มูลค่าการซื้อขาย 455.95  ล้านบาท ปิดที่ 234.00 บาท ลดลง  1.00  บาท          BANPU  มูลค่าการซื้อขาย 328.35  ล้านบาท ปิดที่ 564.00 บาท ลดลง  6.00  บาท          IVL    มูลค่าการซื้อขาย 287.66  ล้านบาท ปิดที่  13.70 บาท เพิ่มขึ้น 0.20  บาท